Diari Oficial de la Generalitat Valenciana


Sumari del DOGV 754, del 02-02-1988 (1988/810505)

ORDRE de 21 de gener de 1988, de la Conselleria d'Agricultura i Pesca, per la qual s'aprova el Pla d'Obres i Actuacions a Tavernes de la Valldigna, dins la zona de Gandia (València), declarada zona desfavorida per la Comunitat Econòmica Europea.
-----------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1988/01/21/(1)/dof/vci/html**

### Dades del document

Número de DOGV
:   754

Data del DOGV
:   02-02-1988

Secció del DOGV
:   DISPOSICIONS GENERALS

Número del document
:   1988/810505


Data del document
:   21-01-1988

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Ordre de 21 de gener de 1988, de la Conselleria d'Agricultura i Pesca, per la qual s'aprova el Pla d'Obres i Actuacions a Tavernes de Valldigna, dins la zona de Gandía (València), declarada zona desfavorida per la Comunitat Econòmica Europea.  
El Decret 48/1987, de 13 d'abril, del Consell de la Generalitat Valenciana disposa que la Conselleria d?Agricultura i Pesca durà a terme les obres i actuacions que calga escometre a les zones desfavorides declarades per la Directriu del Consell 86/466, de 14 de juliol, de la Comunitat Econòmica Europea. El municipi de Tavernes de la Valldigna, dins la zona de Gandia, és inclòs en la llista comunitària de zones agrícoles desfavorides de la Directriu esmentada per tractar-se d'una zona de superfície reduïda amb limitacions específiques, degudes a la salinització progressiva de les aigües de reg i de les terres de conreu situades a la marge dreta del riu Xúquer, i a les inundacions freqüents que pateix.  
A petició de l'ajuntament, la Comunitat de Regants i els agricultors de Tavernes de la Valldigna i per tal de remeiar el greu problema motivat per les inundacions de 1982, 1984 i les últimes de novembre de 1987, i la salinització de l'aigua, els Serveis Territorials de la Conselleria d'Agricultura i Pesca de València, han redactat i sotmeten a l'aprovació de la Conselleria d'Agricultura i Pesca el «Pla d'Obres i Actuacions a Tavernes de la Valldigna, dins la zona de Gandia (València), declarada zona desfavorida per la Comunitat Econòmica Europea», que fa referència a obres de sanejament i millora del regadiu.  
Després d'haver examinat el susdit Pla, aquesta Conselleria considera que les obres que s'hi inclouen han estat degudament classificades, segons que determinen els articles 62 i 65 de la Llei de Reforma i Desenvolupament Agrari i l'article 2 del Decret 48/987 del Consell de la Generalitat Valenciana, i que contribuiran al sanejament de les terres, evitaran o pal·liaran els danys produïts per les inundacions i, en minvar la salinització de l'aigua, milloraran els rendiments dels cultius amb els beneficis consegüents per als agricultors beneficiats.  
En atenció d'aquests motius,  
ORDENE:  
Article primer  
S'aprova el Pla d'Obres i Actuacions de Tavernes de la Valldigna, dins la zona de Gandia (València), declarada zona desfavorida per la Comunitat Econòmica Europea.  
Article segon  
D'acord amb els articles 62 i 65 de la Llei de Reforma i Desenvolupament Agrari, les obres quedaran classificades així:  
1. Obres d'interés general, incloses en el grup a) de l'article 61 de l?esmentada Llei, fet pel qual seran subvencionades totalment:  
1.1. Obertura del desguàs o Canal de la Ratlla amb obres de fàbrica i camí de servei annexos.  
1.2. Acondicionament de: Sèquia Bova, Riu Vaca, Sèquia Badell i Sèquia del Forn, amb obres de fàbrica i camí de servei annexos.  
1.3. Reconstrucció del tram final del Canal de la Partida.  
1.4. Acondicionament de la Sèquia Mare de Tavernes, amb obres de fàbrica annexes.  
1.5. Sondeigs d'investigació d'aigües subterrànies.  
2. Obres complementàries, incloses en el grup d) de l?esmentat article 61 de la Llei:  
2.1. Instal·lacions electromecániques dels sondeigs i línia elèctrica.  
2.2. Xarxes de conducció d'aigua.  
2.3. Hivernacles per a associacions d'agricultors.  
Aquestes obres complementàries tindran els auxilis següents:  
- Per a les instal·lacions electromecániques dels sondeigs, línia elèctrica i xarxes de conducció d'aigua, una subvenció del 3001o i una bestreta del 70% del cost de les obres, reintegrable en un període de deu anys.  
- Per als hivernacles, una subvenció del 25% i una bestreta del 75% restant, reintegrable en un període de deu anys.  
Les quantitats anticipades reportaran uns interessos del 4% anual, d'acord amb el que disposa l'article 74 de la Llei de Reforma i Desenvolupament Agrari.  
DISPOSICIONS FINALS  
Primera  
La Direcció General de Desenvolupament Agrari d'aquesta Conselleria dictarà les normes pertinents per a la millor aplicació del que disposa aquesta Ordre.  
Segona  
Aquesta Ordre entrarà en vigor el dia de la publicació en el Diari Oficial de la Generalitat Valenciana.  
València, 21 de gener de 1988.  
El Conseller d'Agricultura i Pesca,  
LLUIS FONT DE MORA MONTESINOS


Còpia Permalink ELI